CELEX: 62021CN0521
Language: sl
Date: 2021-08-23 00:00:00
Title: Zadeva C-521/21: Predlog za sprejetje predhodne odločbe, ki ga je vložilo Sąd Rejonowy Poznań – Stare Miasto w Poznaniu (Poljska) 23. avgusta 2021 – MJ/AA

17.1.2022   
            
            
               SL
            
            
               Uradni list Evropske unije
            
            
               C 24/13
            
         
      Predlog za sprejetje predhodne odločbe, ki ga je vložilo Sąd Rejonowy Poznań – Stare Miasto w Poznaniu (Poljska) 23. avgusta 2021 – MJ/AA
      (Zadeva C-521/21)
      (2022/C 24/18)
      Jezik postopka: poljščina
      
         Predložitveno sodišče
      
      Sąd Rejonowy Poznań – Stare Miasto w Poznaniu
      
         Stranke v postopku v glavni stvari
      
      
         Tožeča stranka: MJ
      
         Tožena stranka: AA
      
         ob udeležbi: Rzecznik Praw Obywatelskich
      
         Vprašanji za predhodno odločanje
      
      
                  1.
               
               
                  Ali je treba člena 2 in 19(1) Pogodbe o Evropski uniji (v nadaljevanju: PEU) ter člen 6, od (1) do (3), PEU v povezavi s členom 47 Listine o temeljnih pravicah (v nadaljevanju: Listina) razlagati tako, da ni z zakonom ustanovljeno sodišče v smislu prava Unije sodišče, v katerega sestavi je oseba, ki je bila na sodniško mesto v tem sodišču imenovana v postopku, v katerem:
                  
                              (a)
                           
                           
                              je osebo, predlagano predsedniku Republike Poljske za sodniško imenovanje, imenoval sedanji Krajowa Rada Sądownictwa (nacionalni sodni svet), ki je bil izvoljen v nasprotju s poljskimi ustavnimi in zakonskimi določbami in ki ni neodvisen organ, njegovi člani pa niso predstavniki sodstva in na to mesto niso bili imenovani neodvisno od izvršilne in zakonodajne oblasti, tako da predlog za imenovanje v sodniško funkcijo, ki je določen v nacionalnem pravu, ni bil veljavno vložen;
                           
                        
                              (b)
                           
                           
                              udeleženci razpisa za imenovanje niso mogli vložiti pravnega sredstva pri sodišču v smislu členov 2 in 19(1) PEU ter člena 6, od (1) do (3), PEU v povezavi s členom 47 Listine?
                           
                        
            
                  2.
               
               
                  Ali je treba člena 2 in 19(1) PEU v povezavi s členom 47 Listine razlagati tako, da v položaju, v katerem je v sestavi sodišča oseba, ki je bila na sodniško mesto imenovana v okoliščinah, opisanih v točki 1:
                  
                              (a)
                           
                           
                              nasprotujeta – ob upoštevanju institucionalnega in sistemskega konteksta – uporabi določb nacionalnega prava, v skladu s katerimi je za preučitev zakonitosti imenovanja take osebe na sodniško funkcijo izključno pristojen oddelek Sąd Najwyższy (vrhovno sodišče, Poljska), ki je sestavljen izključno iz oseb, ki so bile v sodniško funkcijo imenovane v okoliščinah, opisanih v točki 1, in v skladu s katerimi se obenem ne smejo obravnavati očitki, ki se nanašajo na imenovanje v sodniško funkcijo;
                           
                        
                              (b)
                           
                           
                              zaradi zagotovitve polnega učinka evropskega prava zahtevata tako razlago predpisov nacionalnega prava, da lahko sodišče po uradni dolžnosti tako osebo iz odločanja v zadevi izloči na podlagi analogne uporabe določb o izločitvi sodnika, ki v zadevi ne more opravljati sodniške funkcije (iudex inhabilis);
                           
                        
                              (c)
                           
                           
                              zahtevata, da nacionalno sodišče zaradi uporabe prava Unije in doseganja polnega učinka ne sme upoštevati sodbe nacionalnega ustavnega sodišča, če je v tej sodbi odločeno, da obravnava predloga za izključitev sodnika ni v skladu z nacionalno zakonodajo zaradi sklicevanja na okoliščino napačnega imenovanja sodnika, kar ne izpolnjuje zahtev Evropske unije glede predhodno z zakonom ustanovljenega neodvisnega in nepristranskega sodišča v smislu člena 19(1) PEU v povezavi s členom 47 Listine;
                           
                        
                              (d)
                           
                           
                              zahtevata, da nacionalno sodišče zaradi uporabe prava Unije in doseganja polnega učinka ne sme upoštevati sodbe nacionalnega ustavnega sodišča, če ta nasprotuje izvršitvi odločbe Sodišča Evropske unije o začasnih ukrepih, s katerimi se nalaga prekinitev uporabe nacionalnih določb, ki nacionalnim sodiščem onemogočajo preverjanje spoštovanja zahtev Evropske unije glede z zakonom predhodno ustanovljenega neodvisnega in nepristranskega sodišča v smislu člena 19(1) PEU v povezavi s členom 47 Listine?